open-index/open-wikipedia-markdown huggingface dataset:
Mike McGlinchey

**Mike McGlinchey** (s. 12. tammikuuta 1995) on yhdysvaltalainen amerikkalaisen jalkapallon pelaaja, pelipaikaltaan hyökkäyksen linjamies. McGlinchey edustaa NFL-liigassa pelaavaa Denver Broncosia.

San Francisco 49ers varasi McGlincheyn ensimmäisellä kierroksella yhdeksännellä varausvuorolla vuoden 2018 varaustilaisuudessa. Heinäkuussa 2018 McGlinchey teki 49ersin kanssa nelivuotisen ja yhteensä 18,34 miljoonan dollarin arvoisen tulokassopimuksen. 49ersin päävalmentaja Kyle Shanahan nimesi hänet aloituskokoonpanoon kauden 2018 ensimmäiseen runkosarjaotteluun. Tulokaskautensa päätteeksi McGlinchey valittiin kauden tulokasjoukkueeseen. Toukokuussa 2021 49ers käytti viidennen vuoden option McGlincheyn sopimuksesta. Maaliskuussa 2023 McGlinchey teki Denver Broncosin kanssa viisivuotisen ja yhteensä 87,5 miljoonan dollarin arvoisen sopimuksen.

McGlinchey on pelannut 67 NFL:n runkosarjan ottelua ja kolme  ottelua. Tilastot päivitetty 30. joulukuuta 2022.

## Lähteet
David Koechner

**David Michael Koechner** (s. 24. elokuuta 1962 Tipton, Missouri) on yhdysvaltalainen näyttelijä ja koomikko. Hänen tunnetuimpia roolejaan ovat muun muassa Champ Kind satiirisessa komediaelokuvassa *[[Uutisankkuri: Ron Burgundyn legenda]]* (2004) ja Todd Packer tilannekomediasarjassa *[[Konttori (yhdysvaltalainen televisiosarja)|Konttori]]* (2005–2013). Uransa alussa hänet tunnettiin rooleistaan *[[Saturday Night Live]]n* (1995–1996) sketseissä.

Koechner on myös esiintynyt muun muassa elokuvissa *[[Man on the Moon]]* (1999), *[[Austin Powers – agentti joka tuuppasi minua]]* (1999), *[[Pomon tytär]]* (2003), *[[40 v. ja neitsyt]]* (2005), *[[The Dukes of Hazzard]]* (2005), *[[Snakes on a Plane]]* (2006), *[[Talladega Nights: The Ballad of Ricky Bobby]]* (2006), *[[Thank You for Smoking]]* (2006), *[[Paul (elokuva)|Paul]]* (2011), *[[Final Destination 5]]* (2011), *[[Piranha 3DD]]* (2012), *[[Uutisankkuri 2: Legendan paluu]]* (2013), *[[A Haunted House]]* (2013) ja *[[Krampus (elokuva)|Krampus]]* (2015) sekä televisiosarjoissa *[[Yhä vedossa]]* (2002–2003), *[[Monk (televisiosarja)|Monk]]* (2007), *[[Hannah Montana]]* (2008–2010), *[[American Dad!]]* (2008–), *[[Goldbergit]]* (2015–), *[[P niin kuin per...]]* (2015–) ja *[[Twin Peaks: The Return]]* (2017).

Vuosina 1998–2020 Koechner oli naimisissa. Hänellä on viisi lasta.

## Lähteet

## Aiheesta muualla

*
Sigismund von Neukomm

**Sigismund von Neukomm** (10. heinäkuuta 1778 Salzburg – 3. huhtikuuta 1858 Pariisi) oli itävaltalaissyntyinen säveltäjä. Hän oli klassismin ja romantiikan kausien välisen siirtymäajan vaikuttaja. Hän matkusti musiikkiuransa aikana laajalti, mutta Pariisi vakiintui hänen ensisijaiseksi kotikaupungikseen.

Neukomm aloitti kotikaupungissaan musiikin opiskelun ensin urkuri Franz Xaver Weissauerin ja sittemmin säveltäjä Michael Haydnin johdolla. Neukomm oli äitinsä kautta sukua Michael Haydnille. Vuonna 1794 hän asettui Wieniin, jossa sai opetusta myös Joseph Haydnilta. Hän saavutti Haydnin suosion ja sai tältä toimeksiantoja laatia tämän sävellyksistä sovituksia. Salzburgin yliopistossa Neukomm suoritti filosofian sekä matematiikan opintoja ja sai nimityksen yliopiston kirkon kunniaurkuriksi. Vuonna 1804 hän matkusti Venäjälle viemään kirjettä Haydnilta Maria Fjodorovnalle, joka oli itsekin opiskellut Haydnin johdolla Wienissä ollessaan. Venäjällä esitettiin Neukommin ooppera *Alexander am Indus*.

Neukomm oli vuosina 1816–1821 Rio de Janeirossa, jossa hän alkoi säveltää brasilialaisvaikutteisia teoksia. Häneen tekivät vahvan vaikutuksen lundu ja modinha. Vuonna 1821 Neukomm keräsi Joaquim Manoel da Câmaran laatimien modinhojen kokoelman, joka painettiin samana vuonna Pariisissa yhtenä varhaisimpina kirjatuista esimerkeistä modinhasta. Neukomm myös opetti Portugalin Juhana VI:n hovissa. Hän oli Charles Maurice de Talleyrandin ja Orléansin herttuan suojatti. Hän puhui Wolfgang Amadeus Mozartin monumentin paljastustilaisuudessa Salzburgissa ja johti siellä Mozartin *[[Kruunajaismessu]]n* sekä Requiemin esityksen. Neukomm sai Kunnialegioonan ritarinarvon. Hänet haudattiin Cimetière de Montmartreen.

Neukommin vokaalimusiikkituotantoon kuuluu oopperan ohella muun muassa kantaatteja ja oratorioita. Hän sävelsi myös soitinteoksia, joiden joukossa on toistasataa teosta harmonille. Neukommin musiikki kehittyi hänen uransa varrella klassismista romantiikan suuntaan.

## Lähteet

## Aiheesta muualla
* IMSLP: nuotteja
Argentiinan ralli 1988

**Argentiinan ralli 1988** (viralliselta nimeltään *8. Marlboro Rally of Argentina*) oli rallin maailmanmestaruussarjan kilpailu kaudella 1988. Kilpailu järjestettiin 2. &ndash; 6. elokuuta 1988 Buenos Airesissa. Kilpailu oli kauden yhdeksäs ja erikoiskokeiden yhteispituus oli . Kilpailun voitti Jorge Recalde, jolle voitto oli ensimmäinen rallin MM-sarjassa.

## Tulokset

## Lähteet
Lana Del Ray A.K.A. Lizzy Grant

**Lana Del Ray A.K.A. Lizzy Grant** on yhdysvaltalaisen laulaja-lauluntekijä Elizabeth Woolridge Grantin ensimmäinen studioalbumi vuodelta 2010. Albumi julkaistiin digitaalisesti iTunesissa ja Amazonissa 4. tammikuuta, kun laulaja tunnettiin vielä nimellä Lana Del *Ray*.

Menestyneen "Born To Die"-albumin jälkeen silloin jo nykyistä Lana Del Rey -lavanimeään käyttävä artisti ilmaisi halunsa julkaista edellisen levynsä uudelleen. Tätä ei kuitenkaan tapahtunut. Nykyään albumi on saavuttanut lähes kulttimaineen Del Reyn fanien keskuudessa.

## Lista albumin kappaleista
Kaikki kappaleet on kirjoittanut Elizabeth Grant, paitsi toisin mainittaessa. Kaikki kappaleet on tuottanut David Kahne.

# "Kill Kill"
# "Queen of the Gas Station" (kirjoittanut: Grant, David Kahne)
# "Oh Say Can You See"
# "Gramma (Blue Ribbon Sparkler Trailer Heaven) (kirjoittanut: Grant, Kahne)
# "For K, Pt. 2"
# "Jump"
# "Mermaid Motel"
# "Raise Me Up (Mississippi South)
# "Pawn Shop Blues" (kirjoittanut: Grant, Kahne)
# "Brite Lites"
# "Put Me in a Movie"
# "Smarty" (kirjoittanut: Grant, Kahne)
# "Yayo"

## Lähteet
Jørgen Kosmo

**Jørgen Hårek Kosmo** (5. joulukuuta 1947 Valnesfjord – 24. heinäkuuta 2017) oli norjalainen Työväenpuolueen poliitikko. Hän istui suurkäräjillä vuosina 1985–2005 ja toimi niiden puhemiehenä 2001–2005. Vuosina 1993–1997 hän oli Norjan puolustusministeri sekä 2000–2001 työ- ja hallintoministeri. Vuosina 2006–2013 Kosmo toimi Norjan valtakunnantilintarkastajana.
## Lähteet

## Aiheesta muualla

* ''Jørgen Kosmo'' Norjan suurkäräjien verkkosivuilla
Alapää

**Alapää** on Seinäjoen kylä entisen Ylistaron kunnan alueella. Alapää on Seinäjoen kaupungin läntisin asuinalue. Alueen läpi kulkee Vaasan ja Jyväskylän välinen Sininen tie, Vaasa-Seinäjoki-rata, Kyrönjoki sekä sen varrella kulkevat rantatiet. Kyrönjoen eteläpuoleinen rantatie on historiallinen maisematie, joka kuuluu Sodan ja Rauhantien historiamatkailureittiin. Kyrönjoen melontareittiin kuuluu Pelmaankoski ja Pelmaansaaren kota. Kyrönjoen varressa on Heikkolan riippusilta. Alapäässä toimii Alapään nuorisoseura. Alapäässä asui vuoden 2022 lopussa 449 asukasta.

## Lähteet

## Aiheesta muualla
* Alapään nuorisoseuran verkkosivut
NewJeans

**NewJeans**() on eteläkorealainen yhtye, jonka Hybe Corporationin tytäryhtiö ADOR perusti vuonna 2022. Yhtyeen jäsenet ovat Minji, Hanni, Haerin ja Hyein. Daniellekin oli aiemmin jäsen. 

## Historia

Yhtye julkaisi debyyttisinglensä ”Attention” heinäkuussa 2022.

NewJeans julkaisi tammikuussa 2023 ensimmäisen singlealbuminsa ’*OMG’*.

NewJeans julkaisi heinäkuussa 2023 EP:n *Get Up*.

NewJeans julkaisi EP:n  *How Sweet* 24.6.2024. 

NewJeans teki japaninkielisen debyyttinsä heinäkuussa 2024 singlellä Supernatural.

NewJeans hävisi oikeudenkäynnin levy-yhtiötään vastaan ja kertoi lopettavansa vuonna 2025.

Daniellen sopimus ADORin kanssa irtisanottiin joulukuussa 2025, minkä seurauksena hän ei ole enää NewJeansin jäsen.

## Kiistat
Yhtyeen tilanne nousi otsikoihin, kun jäsenet kertoivat häirinnästä levy-yhtiön taholta. Levy-yhtiön toimintaan on muutoinkin kiinnitetty huomiota syyttäen tätä työpaikkakiusaamisesta ja muusta kohtelusta, mutta Etelä-Korean työvoimaministeriön mukaan he eivät ole työsuhteessa vaan itsenäisiä urakoitsijoita. Ministeriön mukaan työntekijällä on oltava sovitut työajat, sekä oltava suoraan työnantajan valvonnassa ja ohjauksessa. Lisäksi ministeriön mukaan tulot ovat voittojen jakamista eikä palkkaa. Asiantuntijat ovat kritisoineet päätöstä epäreiluksi ja hyväksikäyttämiseksi, ja että julkisuuden henkilöiden oikeuksille ei ole riittävästi suojaa laissa. Alkuvuodesta 2024 levy-yhtiön sisäiset kiistat aloittivat Hyben tutkinnan Adoriin ja yhteen sen johtohenkilöistä. Vastaavasti emoyhtiötä syytettiin yhtyeen konseptin kopioimisesta toiseen tyttöryhmään.

NewJeans koitti vaihtaa yhtyeen nimeä nimeksi ”NJZ”, mutta eivät saaneet nimenmuutosta läpi.

## Jäsenet

* Minji (민지)
* Hanni (하니)
* Danielle (다니엘, 2022-2025)
* Haerin (해린)
* Hyein (혜인)

## Diskografia

### EP:t

* *New Jeans* (2022)
* Get Up (2023)
* How Sweet (2024)
* Supernatural (2024)

### Singlealbumit

* *OMG* (2023)
* NewJeans Super Shy (2023)

### Singlet

* ”Attention”
* ”Hype Boy”
* ”Cookie”
* "Hurt"
* ”Ditto”
* ”OMG”
* ”Zero”
* ”Super Shy”
* ”ETA”
* ”Cool With You”
* ”Get Up”
* ”ASAP”
* ”GODS”
* ”How Sweet”
* ”Bubble Gum”

## Lähteet

## Aiheesta muualla
Teräsmäki

**Teräsmäki** on Seinäjoen teollisuusalue entisen Ylistaron kunnan alueella. Teräsmäen teollisuusalue sijaitsee 15 km Seinäjoelta. Vuoden 2022 lopussa Teräsmäen alueella asui 14 asukasta.

## Lähteet
Hanhikoski (Ylistaro)

**Hanhikoski** on Seinäjoen kylä entisen Ylistaron kunnan alueella. Hanhikosken kylä sijaitsee Kylänpään suuralueella, Kyrönjoen varressa. Hanhikoskelta on noin 15 minuutin ajomatka Ylistaron kirkonkylään ja Lapualle. Seinäjoen keskustaajamaan Hanhikoskelta on noin 30 minuutin matka. Vuoden 2022 lopussa Hanhikoskella asui 256 asukasta.

## Lähteet

## Aiheesta muualla
* Hanhikosken kyläseuran verkkosivut
Pietarsaaren metodistiseurakunta

**Pietarsaaren metodistiseurakunta** () on vuonna 1904 perustettu metodistiseurakunta Pietarsaaressa. Seurakunta perustettiin Kokkolan metodistiseurakunnan tekemän lähiseututyön vaikutuksesta. Vuonna 1928 metodistiseurakunta sai oman kirkon sekä kappelin. Seurakunnan toimitilat sijaitsevat Choraeuksenkadulla Pietarsaaren keskustassa. Seurakunnan puheenjohtaja on George Yamoah.

## Katso myös
* Metodismi Suomessa
* Pietarsaaren baptistiseurakunta
* Pietarsaaren Elim-seurakunta
* Pietarsaaren Saalem-seurakunta
* Pietarsaaren adventtiseurakunta
* Uskonto Pohjanmaalla

## Lähteet
* Håkan Andersson, Guy Björklund, Sixten Ekstrand, Kai Hoffman: *Pietarsaaren historia osa V*. Pietarsaaren kaupunki, 2015
* 

### Viitteet
Siri Bjerke

**Siri Bjerke** (19. kesäkuuta 1958 Oslo – 11. helmikuuta 2012) oli norjalainen Työväenpuolueen poliitikko. Hän toimi Norjan ympäristöministerinä 2000–2001.

Bjerke kuoli syöpään 53-vuotiaana helmikuussa 2012. Hän oli naimisissa ja hänellä oli kaksi lasta.
## Lähteet

## Aiheesta muualla

* ''Siri Bjerke'' Norjan suurkäräjien verkkosivuilla
Pohjois-Pohjanmaan pelastuslaitos

**Pohjois-Pohjanmaan pelastuslaitos** on 1. tammikuuta 2023 perustettu pelastuslaitos, johon yhdistyivät Oulu-Koillismaan pelastuslaitos ja Jokilaaksojen pelastuslaitos, joiden toiminta lakkautetiin. Pohjois-Pohjanmaan pelastuslaitos on osa Pohjois-Pohjanmaan hyvinvointialuetta.

Pelastusjohtajana toimii Petteri Jokelainen. 

## Palosemat
**Jokilaaksot:**

* 10 Alavieska
* 11 Haapajärvi
* 12 Haapavesi
* 13 Himanka
* 14 Kalajoki
* 15 Kestilä
* 16 Kärsämäki
* 17 Merijärvi
* 18 Nivala
* 19 Oulaisten VPK
* 20 Pulkkila
* 21 Pyhäjoki

* 22 Pyhäsalmi
* 23 Pyhäntä
* 24 Raahe ja Raahen VPK
* 26 Rantsila
* 27 Rautio
* 28 Reisjärvi
* 29 Ruukki
* 30 Sievi
* 31 Siikajoki
* 32 Vihanti
* 33 Ylivieska

**Oulu-Koillismaa:**

* 10 Linnanmaa (pääpaloasema)
* 11 Haukipudas 
* 12 Ruskoselkä
* 13 Kempele
* 14 Raksila
* 15 Oulun VPK (Koskela)
* 20 Iin PVPK
* 21 Kuivaniemen PVPK
* 22 Yli-Iin VPK
* 23 Kiimingin PVPK
* 24 Ylikiimingin PVPK

* 30 Muhoksen PVPK
* 31 Utajärven PVPK
* 32 Tyrnävän PVPK
* 33 Limingan VPK
* 34 Vaala
* 35 Hailuoto
* 40 Kuusamo
* 41 Kuusamon VPK - Ruka
* 43 Taivalkosken VPK
* 44 Pudasjärven PVPK

### Lyhenteet

* VPK = vapaaehtoinen palokunta
* PVPK = puolivakinainen palokunta

## Lähteet

## Aiheesta muualla
Pohjois-Pohjanmaan pelastuslaitos (verkkosivut)
Logan Cooley

**Logan Cooley** (s. 4. toukokuuta 2004 Pittsburgh, Pennsylvania, Yhdysvallat) on yhdysvaltalainen jääkiekkoilija, joka edustaa NHL-joukkue Utah Mammothia. Hän on pelipaikaltaan keskushyökkääjä ja laukoo vasemmalta. Arizona Coyotes varasi Cooleyn ensimmäisellä kierroksella kolmantena pelaajana .

Ennen NHL-uraansa Cooley harjoitteli Yhdysvaltain USNTDP-kehitysohjelmassa.

Heinäkuussa 2023 Cooley teki Coyotesin kanssa kolmivuotisen NHL-tulokassopimuksen.

Lokakuussa 2025 Cooley solmi Mammothin kanssa kahdeksanvuotisen ja yhteensä 80 miljoonan dollarin arvoisen jatkosopimuksen.

## Maajoukkueura
Cooley edusti Yhdysvaltoja alle 18-vuotiaiden MM-kilpailuissa 2021, jossa hän joukkueineen jäi viidenneksi häviten puolivälierän Ruotsille. Cooley teki turnauksessa viidessä ottelussa kaksi syöttöpistettä. Cooley valittiin Yhdysvaltain U18-joukkueeseen uudestaan Saksan MM-kilpailuihin 2022. Yhdysvallat kärsi finaalitappion niin ikään Ruotsille ja sai hopeaa. Cooley oli turnauksen pistepörssin kuudes pelaten kuusi ottelua tehoin 3+7=10.

Cooley pelasi alle 20-vuotiaiden maajoukkueessa MM-kilpailuissa 2022, jossa hän teki viiteen otteluun tehot 2+4=6, kun Yhdysvallat tippui puolivälierissä.

12. joulukuuta 2022 Cooley nimettiin Yhdysvaltain joukkueeseen nuorten MM-kilpailuihin 2023.

## Lähteet

## Aiheesta muualla
*
*
Luka Mäkinen

**Luka Mäkinen** (s.  31. maaliskuuta 1999 Espoo) on suomalainen jääkiekon linjatuomari, joka tuomitsee Jääkiekon SM-liigassa. Hän on myös tuominnut Kansainvälisen jääkiekkoliiton IIHF:n turnauksissa, jääkiekon Mestarien liigassa ja joissain kansainvälisissä otteluissa, kuten EHT-turnauksissa. Hänen numeronsa SM-liigan otteluissa on 44.

## Lähteet
Karkkilan Vuotinaisten työväentalo

**Vuotinaisten työväentalo** oli Vuotinaisten kylässä Karkkilan kaupungissa sijainnut keskeneräiseksi jäänyt työväentalo.

## Historiaa
Vuotinaisten työväenyhdistys perustettiin vuonna 1906. Yhdistys valitsi vuonna 1920 rakennustoimikunnan, joka sai vapaat kädet työväentalon rakentamiseen. Työväentalon rakentamista vaikeutti yhdistyksen taloudellinen tilanne. Yhdistykselle oli luvattu laina, joka olisi ollut kuitenkin nostettavissa vasta talon valmistumisen jälkeen. Talon rakentaminen keskeytettiin talveksi vuonna 1920. Talon saatiin kuitenkin rakennettua vesikattoon saakka, mutta tämän pidemmälle se ei koskaan valmistunut. Talo myytiin vuonna 1929 Högforsin tehtaalle, joka purki talon.

## Lähteet
Fred MacMurrayn filmografia

Tämä on yhdysvaltalaisen näyttelijän **[[Fred MacMurray]]n filmografia**.

## Elokuvat

Lähde: 

## Lähteet
Al-Nassr FC

**Al-Nassr Football Club** (, lyhyemmin **Al-Nassr**) on saudiarabialainen jalkapalloseura, joka on perustettu vuonna 1955. Sen kotikaupunki on maan pääkaupunki Riad. Al-Nassr pelaa Saudi-Arabian korkeimmalla sarjatasolla Saudi-Arabian Valioliigassa. Seura on voittanut maansa mestaruuden yhdeksän kertaa (viimeisin kaudelta 2018–2019). Seurassa pelaa muun muassa Cristiano Ronaldo, joka siirtyi joukkueeseen joulukuussa 2022.

## Lähteet
Håkan Wikman

**Håkan Wikman** (s. 1963 Vaasa) on suomalainen urkuri, kanttori ja kuoronjohtaja.

Wikman varttui Vaasassa, jossa aloitti urkujensoiton 10-vuotiaana. Hänen isänsä oli kansakoulun opettaja. Wikman sai lukioaikoina urkujensoiton opetusta Enzio Forsblomilta. Hän valmistui musiikin maisteriksi Sibelius-Akatemiasta. Wikman sai toukokuussa 1998 Suomen arvostelijain liiton Kritiikin kannukset -palkinnon. Hän sai myös Yleisradion palkinnon vuoden Bach-levystä, ja joulukuussa 1999 hänelle myönnettiin Vantaan kulttuuripalkinto. Wikman toimi tuolloin Vantaan ruotsinkielisen seurakunnan kanttori-urkurina. 

Wikman perusti vuonna 1993 Vantaan Barokki -festivaalin, joka kaatui riittämättömän julkisen tuen johdosta vuonna 2008. Finland Festivals valitsi Vantaan Barokin Vuoden festivaaliksi 2008. Vuonna 2010 Vantaan Barokin tilalle perustettiin BRQ Vantaa, jonka taiteelliseksi johtajaksi tuli Markku Luolajan-Mikkola.

Wikman on konsertoinut eri puolilla Eurooppaa, toiminut koordinaattorina lukuisissa kansallisissa sekä kansainvälisissä musiikkihankkeissa ja levyttänyt Alba Recordsille. Hän on toiminut monien kuorojen musiikillisena johtajana pääkaupunkiseudun ympäristössä, ja vuonna 2020 hänet valittiin Satu Simolan seuraajana Kauniaisten Kamarikuoron johtoon. Wikman on urkurina suosinut myös vähemmän tunnettuja säveltäjiä ja kuorojen ohjelmistossa kertonut arvostavansa uutta harmonista kuoromusiikkia.

## Lähteet
Amadeu Vives i Roig

**Amadeu Vives i Roig** (; 18. marraskuuta 1871 Collbató – 1. joulukuuta 1932 Madrid) oli espanjalainen säveltäjä. Hän sävelsi enimmäkseen oopperoita, operetteja ja zarzueloja.

Vives puhui äidinkielenään katalaania. Hän opiskeli Felipe Pedrellin ja Josep Ribera i Mirón johdolla. Vuonna 1891 Vives perusti Lluís Milletin kanssa Katalonian musiikkielämän elpymisessä avainasemaan nousseen Orfeó Catalá -kuoron. Pian Vives lähti Madridiin, jossa vietti loppuikänsä. Hän julkaisi ensin konserttiteoksia, soolo- ja kuorolauluja (kuten *L'emigrant*, 1894), kunnes siirtyi zarzuelojen pariin. Vivesin yli sadasta näyttämöteoksesta ensimmäinen oli Walter Scottin teokseen perustuva nelinäytöksinen ooppera *Artús*, joka kantaesitettiin Barcelonassa vuonna 1897. Teoksen alkuperäinen libretto oli katalaaninkielinen, ja teoksessa käytettiin katalonialaisia kansanlauluja. Vivesin ensimmäinen zarzuela oli yksinäytöksinen *La primera del barrio*, joka esitettiin Madridin Teatro de la Zarzuelassa vuonna 1898.

Läpimurtonsa Vives teki yksinäytöksisellä zarzuelalla *Bohemios* (1904), joka perustui samaan aiheeseen kuin Giacomo Puccinin ooppera *[[La bohème]]*. Vivesin teoksessa oli kuitenkin enemmän ranskalaisia kuin italialaisia tyylivaikutteita. Conrado del Campo teki Vivesin zarzuelasta oopperaversion vuonna 1920, mutta se ei syrjäyttänyt alkuperäisen zarzuelan asemaa ohjelmistossa. Pian *Bohemioksen* jälkeen Vives teki yhteistyössä Gerónimo Giménezin kanssa ohjelmistossa pysyneet teokset *El húsar de la guardia* (1904) ja *La gatita blanca* (1905). Zarzuela *Doña Francisquita* (1923) vakiintui Vivesin tunnetuimmaksi ja arvostetuimmaksi teokseksi. Hänen oopperoistaan suosituimmaksi nousi todennäköisesti *Maruxa* (Madrid, 1914). Suosiota saavutti myös *Balada de carnaval* (Madrid, 1919). Näyttämömusiikin ulkopuolelta Vivesin tuotantoon kuuluu esimerkiksi laulusarja *Canciones epigramáticas*.

Vuonna 1923 Vives julkaisi omaelämäkerrallisen esseekokoelman *Sofía*. Hän kirjoitti myös menestyksekkään näytelmän *Jo no sabia que el món era així* (1929). Vivesin kuoltua vuonna 1932 Espanjassa lykättiin parlamentin istuntoa, jotta edustajat voisivat osallistua hänen hautajaisiinsa.

## Lähteet

## Aiheesta muualla
* IMSLP: nuotteja
Jaakobin tikapuut (Raamattu)

**Jaakobin tikapuut** tarkoittaa tikkaita, jotka Vanhan Testamentin patriarkka Jaakob näki unessa paettuaan veljeään Esauta. Tarina kerrotaan 1. Mooseksen kirjan luvussa 28. Unessa Jumala lupasi Jaakobille perintöosaksi maan, jolla hän lepäsi. Aamun valjettua Jaakob otti päänalusenaan olleen kiven, pystytti sen "todistuskiveksi" nimeltä *Yegar Sahaduta*, laski sen päälle öljyä ja antoi paikalle nimen Betel eli *Jumalan talo* (1. Moos, 27:10–22). Paikan entinen nimi oli Lus eli *mantelipuu*.

## Katso myös

* Profeetta Muhammedin taivasmatka  

## Lähteet

## Kirjallisuutta

*
Härryda-Posten

**Härryda-Posten** (lyh. **HrP**) on ruotsalainen vuonna 2022 perustettu verkkolehti, jonka kotikunta on Härryda. Vuosina 1984–2018 ilmestyi samanniminen ilmaisjakelulehti, joka yhdistettiin 2019 ''Partille Tidningin'' kanssa. Lehden omistanut WM Media meni konkurssiin vielä samana vuonna. Stampen Media -konserni osti konkurssipesän ja alkoi julkaista *Härryda-Postenia* uudelleen vuonna 2022.
## Lähteet

## Aiheesta muualla
* Lehden verkkosivut
Erkki Hakkarainen

**Erkki Hakkarainen** (s. 1946 Säyneinen) on entinen suomalainen malli. Hän oli 1970-luvun useimmin nähtyjä miesmalleja suomalaisen vaatetusteollisuuden muotikuvissa.

Hakkarainen syntyi Pohjois-Savon Säyneisessä seitsenlapsisen perheen esikoiseksi. Käytyään varusmiespalveluksen ja kauppaopiston hän sai 1960-luvun lopulla paikan vakuutusyhtiöstä Helsingissä. Hän kävi mallikurssin ja sai pian niin paljon töitä, että jätti päivätyönsä ja toimi valokuvamallina läpi 1970-luvun.

Erkki Hakkarainen avioitui 1976 vuoden 1974 Miss Suomen Johanna Raunion kanssa ja he saivat kaksi tytärtä. Pariskunta erosi vuonna 1989. Hänen toinen vaimonsa oli poliitikko Merikukka Forsius vuosina 1999–2002. Hakkarainen hoiti 1980-luvun alussa Vihdistä hankkimaansa luomutilaa vuosituhannen taitteeseen, jolloin siitä oli pakko luopua taloudellisista syistä. Hän on toiminut myös luokanopettajana. Liki 60-vuotias Hakkarainen vietti vuodet 2003–2005 Lontoossa au pair -lastenhoitajana ja englantia opiskellen.

## Lähteet

## Aiheesta muualla
*Hakkarainen Kari Pulkkisen muotikuvassa 1975, Museovirasto.
Martin telakka

Kaksi neuvostoliittolaista telakkaa oli nimetty ranskalaisen kommunistijohtaja André Martyn mukaan:

* Admiralteiskije verfi, telakka nro 194 vuoteen 1936
* Nikolajevin eteläinen telakka, telakka nro 198
Silverstone 500 USA Challenge 2000

**Silverstone 500 USA Challenge 2000** oli kolmas kilpailu American Le Mans Series -sarjan kaudella 2000. Kilpailu ajettiin Silverstonen radalla Yhdistyneessä kuningaskunnassa 13. toukokuuta 2000.

Tapahtuma oli American Le Mans Series -sarjan ensimmäinen kilpailu, joka ajettiin Pohjois-Amerikan ulkopuolella ja se edelsi seuraavana vuonna aloitettavaa European Le Mans Series -sarjaa arvioimalla Eurooppalaisten FIA Sportscar Championship ja FIA GT Championship -sarjojen tallien halukkuutta osallistua. Tapahtuma jakoi viikonlopun Silverstonessa FIA GT -sarjan kilpailun kanssa ja osa GT-talleissa osallistui molempiin tapahtumiin.

## Tulokset
Luokkien voittajat **lihavoituna**.

## Tilastot
* Paalupaikka - #0 Team Rafanelli - 1:37.030
* Nopein kierros - #0 Team Rafanelli - 1:39.748
* Matka - 503.744&nbsp;km
* Keskinopeus - 172.607&nbsp;km/h

## Lähteet
*
*
Arvo Kangashauta

**Arvo Kalervo Kangashauta** (22. lokakuuta 1900 – 15. helmikuuta 1931 Viipuri) oli suomalainen Etsivän Keskuspoliisin palveluksessa ollut etsivä. Kangashauta tunnettiin myös nimellä *Haukka*. 

Kangashauta tuli Etsivän Keskuspoliisin palvelukseen vuonna 1921. Hän oli mukana useissa 1920-luvun kommunistijutuissa, ja muun muassa Fredriksberginkatu 26:n jutun selvittämisessä hänellä oli merkittävä osuus.

Presidentti Ståhlbergin kyyditysjutun oikeuskäsittelyn yhteydessä annetun todistajalausunnon mukaan Kangashauta oli jo muutamia päiviä ennen kyyditystä tietoinen siitä, että kyyditys tultaisiin järjestämään. Hän oli kyydityksen aikana Joensuussa kyydistysauton käyttämän maantien varrella ja näki presidenttiä kuljettaneen Jukka Jannén ohjaaman auton menevän ohitseen. Etsivän keskuspoliisin päällikön Esko Riekin mukaan Kangashauta ei ollut tuona ajankohtana Joensuussa, joten hän ei ollut voinut nähdä Jannén kyyditysautoa.

Lapuan liikkeen Helsingissä ilmestynyt äänenkannattaja Ajan Sana kertoi 13. toukokuuta 1931, että Kangashauta oli kyydityspäivänä ollut Mäntsälässä ja nähnyt kyyditysauton siellä. Lehden mukaan kyyditys tapahtui sen jälkeen, kun Lapuan liikkeen johto oli kieltänyt kyyditysten järjestämisen. Lehti julkaisi myös kirjallisia todistuslausuntoja, joiden mukaan Etsivän Keskuspoliisin miehet olivat kesällä 1930 avustaneet kyyditsijöitä erikoistiedoillaan mutta sittemmin välit olivat kylmenneet. Kangashaudan kerrottiin sanoneen, että he olivat saaneet määräyksen pitää kyyditsijöitä silmällä, mutta näiden ei silti tarvitsisi olla huolissaan asiasta. Muutamaa päivää ennen Ståhlbergin kyyditystä Kangashaudan kerrottiin eräässä keskustelussa sanoneen, että "kohta saatte kuulla ihmeitä". Kolme päivää ennen kyyditystä lauantaina 11. lokakuuta 1930 Kangashaudan kerrottiin ilmoittaneen, että jokin muilutus oli juuri tekeillä. 

Arvo Kangashauta kuoli helmikuussa 1931 Viipurin lääninsairaalassa lyhyen sairauden jälkeen. Valpon Viipurin osaston päällikön Urho Raekallion Örnulf Tigerstedtin kirjaan *Vastavakoilu iskee* (Otava 1943) kirjoittaman esipuheen mukaan Kangashauta kuoli *"eräässä likaisessa kommunistimurjussa kotitarkastusta suorittaessaan saamaansa bakteerimyrkytykseen"*.

## Lähteet
Volodymyr Makarenko

**Volodymyr Makarenko**, **Makar**, (26. heinäkuuta 1943 Verhivtseve, Verhnodniprovskin piiri Dnipropetrovskin alue, Ukrainan SNT) on ukrainalainen taidemaalari ja taidegraafikko.

Makarenko valmistui Dnipropetrovskin taidekoulusta 1963 ja Leningradin taideteollisuuskoulusta 1969. Hän joutui lähtemään Leningradista 1973 ja muutti Viroon Tallinnaan. Hän sai 1975 ensimmäisen palkinnon Slovenian Ljubljanassa Graafisen taiteen biennaalissa. Hän järjesti Feodosi Humenjukin kanssa ensimmäisen ukrainalaisen epävirallisen taiteen näyttelyn moskovalaisessa yksityisasunnossa. Näyttelyssä oli lisäksi Volodymyr Strelnikovin ja Vitali Sazonovin maalauksia. Ensimmäisen yksityisnäyttelynsä hän piti 1976 Pariisissa Galerie Hardyssa. Makarenko emigroitui 1979 länteen Pariisiin, ja hän on vuodesta 1981 pitänyt yksityisnäyttelyitä Euroopassa ja Pohjois-Amerikassa.

Makarenkon aiheet ovat yleensä henkilökohtaisia. Hän hyödyntää niissä ukrainalaista perinnettä, historiaa ja kirjallisuutta. Niistä paljastuu lapsuuden unelmia, kaipuu kotimaahan, eroottiset fantasiat ja kiinnostus metafysiikkaan. Vaikka hän ei varsinaisesti ole kertova taiteilija, joissakin maalauksissa heijastuu kotimaan vapaudenpuute. Hän maalaa asetelmia ja figuratiivisia sommitelmia, ja usein aiheet ovat uskonnollisia. Perinteisen ikonisommitelman hän saattaa muuttaa maalliseksi, symboliseksi ilmaisuksi, jonka voi tulkita naiseksi tai Äiti Ukrainaksi.

## Lähteet
Musiikkivuosi 2023

**Musiikkivuosi 2023** käsittelee vuoden 2023 tärkeitä musiikkitapahtumia, uutisia ja julkistuksia.

## Tapahtumia
* 3. helmikuuta: Emma-gaala 2023
* 8. joulukuuta: Jean Sibeliuksen päivä

## Julkaisuja
* Katatonia: *[[Sky Void of Stars]]*
* In Flames: *[[Foregone]]*
* Kuumaa: ''Hyvikset ja pahikset''
* Insomnium: *[[Anno 1696]]*
* Metallica: *[[72 Seasons]]*
* Turmion Kätilöt: *[[Omen X]]*
* Ville Valo: *[[Neon Noir]]*
* Delain: *[[Dark Waters]]*
* Bloodred Hourglass: *[[How’s the Heart?]]*

## Kilpailuja
* Uuden Musiikin Kilpailu 2023
* Eurovision laulukilpailu 2023
Nils Håkansson

**Nils Åke Håkansson** (20. joulukuuta 1900 Vaasa – 11. maaliskuuta 1943 Helsinki) oli suomalainen Etsivän Keskuspoliisin ja sen seuraajan Valpon palveluksessa ollut etsivä.

Håkansson tuli Etsivän Keskuspoliisin palvelukseen vuonna 1922. Hän oli välillä 1926–1931 *Ab Byggekonomin* palveluksessa, kunnes tuli 1931 etsivän keskuspoliisiin nuoremmaksi rikoskonstaapeliksi ja myöhemmin Valpossa etsiväksi. Örnulf Tigerstedtin mukaan Håkanssonilla oli merkittävä osuus vuoden 1933 suuren vakoilujutun selvittämisessä.

Håkansson haavoittui vakavasti vatsaan 6. tammikuuta 1942 Valpon päämajassa Ratakadulla, kun sinne tuotu samana aamuna Sörnäisessä sijaitsevasta Marjatan talosta pidätetty kommunisti Martti Koivistoinen veti esiin vaatteisiinsa kätkemänsä espanjalaisen sotilaspistoolin, jolla hän ampui kahta etsivää ja yritti osua myös autonkuljettajaan. Koivistoinen pääsi pakenemaan, mutta hänet pidätettiin seuraavana päivänä Kumpulasta. Håkansson kuoli saamiinsa vammoihin 1. sotasairaalassa maaliskuussa 1943. Koivistoinen tuomittiin kuolemaan ja teloitettiin Helsingin lääninvankilan pihalla 16. helmikuuta 1943.

## Lähteet
Asian Le Mans Series -kausi 2021

**Asian Le Mans Series -kausi 2021** oli Asian Le Mans Series -sarjan 9. kausi.

## Kilpailukalenteri
Kaudella ajettiin neljä neljän tunnin kilpailua. Kaksi ensimmäistä kilpailua ajettiin peräkkäisinä päivinä Dubaissa ja kaksi jälkimmäistä kilpailua ajettiin peräkkäisinä päivinä Abu Dhabissa.

Lokakuussa 2020 kerrottiin aikeesta ajaa kaikki neljä kilpailua Yas Marinan radalla johtuen koronapandemian aiheuttamista matkustusrajoituksista.

## Tulokset

## Lähteet
Sirpa Suosmaa

**Sirpa Helinä Suosmaa** (28. syyskuuta 1946 – 4. maaliskuuta 2023 Espoo) oli suomalainen missi ja malli. Kouvolalainen Suosmaa voitti 17-vuotiaana Miss Suomi -tittelin vuonna 1964 ja oli yksi 1960- ja 1970-luvun eniten käytetyistä muotimalleista ja työskenteli vuonna 1967 jonkin aikaa myös Pariisissa. Hän oli yksi televisiosarja *[[Speden saluuna]]n* (1965) vakioesiintyjistä. Muuntautumiskykyisenä pidetty Suosmaa valittiin vuoden 1974 valokuvamalliksi, ja malliura jatkui aina 2000-luvulle.

Suosmaa on haudattu Kappelin hautausmaalle Espooseen.

## Lähteet
Ivan Nosenko

**Ivan Isidorovitš Nosenko** (, 19. huhtikuuta 1902 – 2. elokuuta 1956) oli neuvostoliittolainen poliitikko, joka toimi raskaan teollisuuden järjestämisessä.

Nosenko valmistui Nikolajevin laivanrakennusinstituutista 1928. Hän oli laivanrakennusteollisuuden kansankomissaari 1940–1946. Nosenko teki paljon työtä teollisuuden evakuoimiseiksi maan itäosiin toisen maailmansodan aikana ja järjesti sotatarviketuotantoa. Hän oli myöhemmin kuljetuskoneiden rakennuksen ministeri, laivanrakennuksen ministeri, kuljetus- ja raskaan koneenrakennuksen ministeri ja uudelleen laivanrakennuksen ministeri vuoteen 1956. Hän oli myös Neuvostoliiton korkeimman neuvoston jäsen 1954– ja keskuskomitean ehdokasjäsen 1941–1956.

## Lähteet
Asian Le Mans Series -kausi 2017–18

**Asian Le Mans Series -kausi 2017–18** oli Asian Le Mans Series -sarjan 6. kausi, joka alkoi lokakuussa 2017 ja päättyi helmikuussa 2018.

## Kilpailukalenteri
Kaudella ajettiin neljä kilpailua. Kilpailut olivat neljän tunnin pituisia paitsi Thaimaan kilpailu, joka oli kuuden tunnin pituinen.

## Tulokset

## Lähteet
Nokkosmerietanat

**Nokkosmerietanat** (Aeolidiidae) on vapaakiduskotiloihin kuuluva nilviäisheimo. Heimon lajeja tavataan merivesistä.

## Taksonomia ja anatomia
Nokkosmerietanat jaetaan 11 sukuun. Lajeja heimossa on 97-115. Nokkosmerietanat ovat kuorettomia ja ruumiinmuodoltaan pitkänomaisia ja leveitä tai kapeita. Ruumiissa on riveissä ulokkeita ja lajit ottavat ruumiiseensa ravinnostaan symbiooteiksi zooksantellileviä, ja jopa merivuokkojen poltinsoluja.

## Elintavat
Nokkosmerietanoiden ravintoa ovat merivuokot.

## Lähteet
Ellen Horn

**Ellen Horn** (s. 1. helmikuuta 1951 Montreal, Kanada) on norjalainen näyttelijä, teatterinjohtaja ja Työväenpuolueen poliitikko. Hän toimi Norjan kulttuuriministerinä 2000–2001.

## Yksityiselämä
Horn oli naimisissa jazzrumpali Jon Christensenin (k. 2020) kanssa. Hornin tytär Kjersti Horn on teatteriohjaaja ja toinen tytär Emilie Stoesen Christensen on laulaja.

## Lähteet

## Aiheesta muualla

* ''Ellen Horn'' Norjan suurkäräjien verkkosivuilla 
* ''Ellen Horn'' Internet Movie Databasessa
Jonasprisen

**Jonasprisen** on Oslon yliopiston erityispedagogiikan instituutin vuodesta 1984 jakama palkinto henkilölle tai instituutiolle, joka on edistänyt ihmisten monimuotoisuuden hyväksymistä yhteiskunnassa. Palkinto on nimetty Jens Bjørneboen *Jonas*-romaanin mukaan. Vuonna 1955 ilmestynyt kirja arvosteli koulun ankaraa ilmapiiriä.
## Palkitut

* 1984 – Wenche Margrethe Myhre
* 1987 – Kari Gåsvatn
* 1988 – Arne Skouen
* 1989 – Sten Rune Sterner
* 1990 – NRK:n lasten ja nuorten ohjelmat
* 1991 – Finn Carling
* 1992 – Jenny Lippestad
* 1993 – Høvidkuddenin kulttuurikeskus
* 1994 – Ellen Horn
* 1995 – Trastad Samlinger -museo
* 1996 – Sissel benneche Osvold
* 1997 – Tordis Ørjasæter
* 1998 – Bitten Munthe-Kaas
* 1999 – Torbjørn Johan Sander
* 2000 – Erik Kvebæk ja Torshovin koulun oppilasyhtye (musikkorps)
* 2001 – Ingvar Ambjørnsen
* 2002 – Wenche Foss
* 2003 – Gunnar Stålsett
* 2004 – *ei jaettu*
* 2005 – Margreth Olin
* 2006 – Ola Ødegaard
* 2007 – Edvard Befring
* 2008 – Johan Sæbø
* 2009 – Johann Olav Koss
* 2010 – Leser søker bok -yhdistys
* 2011 – Paal-André Grinderud
* 2012 – Lars Monsen
* 2013 – Simon Flem Devold
* 2014 – Håvard Tjora
* 2015 – Herbjørg Wassmo
* 2016 – Marte Wexelsen Goksøyr ja Kjersti Horn
* 2017 – Eddi Eidsvåg ja Arne Husjord
* 2018 – Mari Storstein
* 2019 – Leo Ajkic
* 2020 – *ei jaettu*
* 2021 – *ei jaettu*
* 2022 – NRK:n lasten kanava Super

## Lähteet

## Aiheesta muualla
* Oslon yliopisto
Juha Jaakola

**Juha Sakari Jaakola** (s. 1. huhtikuuta 1945 Ylivieska) on suomalainen arkkitehti ja tietokirjailija.

Jaakola valmistui arkkitehdiksi Oulun yliopiston teknillisestä tiedekunnasta vuonna 1972, minkä jälkeen hän teki pitkän työuran Tampereella. Hän toimi vuosikymmenien ajan kaupungin apulaisasemakaava-arkkitehtina ja osallistui muun muassa Hervannan ja Ranta-Tampellan suunnitteluun. Hän jäi virastaan eläkkeelle syksyllä 2011.

Jaakola voitti Vuoden kirjateko 2008 -palkinnon kokoamastaan bibliografiasta, joka sisälsi yli 9&nbsp;000 nimikkeen luettelon Suomessa julkaistuista Kiina-aiheisista kirjoista, artikkeleista, runoista ja tarinoista.

## Teoksia
* 
* 
* 
* 

## Lähteet
Dalzavod

**Dalzavod** (yrityksenä ) on telakka Vladivostokissa Venäjän Kaukoidässä.
Dalzavod perustettiin vuonna 1887 korjaamaan Venäjän Tyynenmeren laivaston laivoja.
Se kuuluu nykyisin OSK-konserniin.

Telakka sijaitsee Vladivostokin Kultaisen sarven lahden pohjoisrannalla.
Telakan tilat, ns. Mekaaninen tehdas (Механический завод) valmistuivat 1905–1910.
Vuonna 1919 Mekaaninen tehdas jaettiin Dalzavodin ja Sovtorgflotin kesken. Kun vuonna 1932 päätettiin perustaa Kaukoidän merivoimat Sovtorgflotin työpajat siirrettiin sotasataman alaisuuteen. Sotasataman työpajat saivat nimen "Tehdas №178".

Vuonna 2012 korjaustelakka №178 ja Dalzavod yhdistettiin yritykseksi OAO laivankorjauskeskus „Dalzavod“.

## Viitteet
Helsingin kaupungin sosiaali-, terveys- ja pelastustoimiala

**Helsingin kaupungin sosiaali-, terveys- ja pelastustoimiala** () on maakunta- ja soteuudistuksen yhteydessä 1. tammikuuta 2023 perustettu Helsingin kaupungin kattava hyvinvointialueen tehtäviä alueella hoitava toimiala. Osana Uudenmaan maakuntaa koskevaa erillisratkaisua Helsingin kaupunki vastaa sote- ja pelastustoimen tehtävien järjestämisestä omalla alueellaan myös vuoden 2022 jälkeen.

## Palvelut
Lakisääteinen sosiaali- ja terveydenhuollon sekä pelastustoimen järjestämisvastuu siirtyi muualla kuin Helsingissä kunnilta hyvinvointialueille 1. tammikuuta 2023 alkaen.

### Sairaanhoito
Helsinki kuului vuoteen 2022 saakka Helsingin ja Uudenmaan sairaanhoitopiiriin ja HYKS-sairaanhoitoalueeseen. Helsingin kaupungin alueella sijaitsevia sairaaloita ovat:

* Auroran sairaala
* Haartmanin sairaala
* Herttoniemen sairaala
* Helsingin seudun yliopistollinen keskussairaala (HYKS), jonka alaisuuteen kuuluvat:
** HYKS Psykiatriakeskus (ent. Hesperian sairaala)
** Iho- ja allergiasairaala
** Kirurginen sairaala
** Naistenklinikka
** Puistosairaala (ent. Lastenklinikka)
** Silmä-korvasairaala
** Siltasairaala
** Syöpätautien klinikka
** Uusi lastensairaala
* Malmin sairaala
* Ortonin sairaala (HUS-yhtymän omistama osakeyhtiö)
* Suursuon sairaala

### Pelastustoiminta
Pelastustoiminnan osalta Helsinki muodostaa Helsingin kaupungin pelastuslaitoksen toimialueen.

## Kaupunginvaltuusto
Helsinki ei osallistu muusta Suomesta poiketen aluevaaleihin, vaan sote- ja pelastusalan asioista päättää jatkossakin kaupunginvaltuusto. Tällä sivulla on esitetty Helsingin kaupunginvaltuuston paikkataulukko hyvinvointialueiden sivujen aluevaltuustotaulukoiden tapaan.

## Lähteet
Gilda Cruz-Romo

**Gilda Cruz-Romo** (12. helmikuuta 1940 – 28. kesäkuuta 2025) oli meksikolainen oopperalaulaja, joka oli äänialaltaan sopraano.

Cruz-Romo opiskeli Meksikon kansallisessa musiikkikonservatoriossa ennen debytoimistaan Méxicossa vuonna 1962. Seitsemän vuotta myöhemmin hän pääsi esiintymään New Yorkiin, ja Metropolitan-oopperan-debyyttinsä hän teki siellä vuosi tämän jälkeen. Viimeisen kerran Cruz-Romo esiintyi Metropolitan-oopperassa vuonna 1984. Hän tuli tunnetuksi erityisesti rooleista Giuseppe Verdin ja Giacomo Puccinin oopperoissa. Verdin ja Puccinin teosten ohella Cruz-Romo esiintyi Metropolitan-oopperassa vain *[[Andrea Chénier]]in*, *[[Pajatso (ooppera)|Pajatson]]* ja *[[Cavalleria rusticana]]n* esityksissä.

Cruz-Romo esiintyi ensimmäisen kerran Lontoon Royal Opera Housessa vuonna 1972 Verdin *[[Aida]]n* nimiroolissa. Hän toisti tämän roolin La Scalan -debyytissään vuonna 1973. Samana vuonna Cruz-Romo teki ensimmäisen esiintymisensä Wienin valtionoopperassa.

Cruz-Romo kuoli 85 vuoden iässä 28. kesäkuuta 2025.

## Lähteet
Mrsool Park

**King Saud University Stadium** (tunnetaan sponsorisyistä nimellä **Mrsool Park**) on Saudi-Arabian pääkaupungissa Riadissa sijaitseva jalkapallostadion. Se toimii Al Nassrin kotistadionina.
## Lähteet
Ned Buntline

**Ned Buntline** on **Edward Zane Carroll Judsonin** (20. maaliskuuta 1823, Stamford, New York  – 16. heinäkuuta 1886 Stamford, New York) kirjailijanimi. Judson oli yhdysvaltalainen seikkailija, kirjailija ja lehtimies sekä yksi tunnetuimmista niin kutsuttujen dime novel -kertomusten kirjoittajista.

Judsonin varhaisimmat kertomukset perustuivat hänen omiin värikkäisiin seikkailuihinsa. Hän palveli nuorena hyttipoikana Yhdysvaltain laivastossa 1839–1842 tai 1839–1844 ja yleni merikadetiksi. Olleessaan vielä laivastossa Judson alkoi julkaista lyhyitä kertomuksia kirjailijanimellä Ned Buntline. Nimi Buntline tuli nelikulmaisen purjeen kiinnitysköydestä. Omien kertomustensa mukaan Judson jätti laivaston vuonna 1844 taistellakseen seminolesodissa ja seikkaillakseen lännessä.

Judson tunnetaan parhaiten lännentarinoistaan, mutta ensimmäiset Buntlinen nimellä julkaistut kertomukset perustuivat Judsonin omiin kokemuksiin Floridassa. Näitä olivat muun muassa *Matanzas, or, A Brother’s Revenge: a Tale of Florida* (1848), *The Red Revenger, or, The Pirate King of the Floridas. A Tale of the Gulf and its Islands* (1848) sekä *The White Wizard. Or, The Great Prophet of the Seminoles. A Tale of Strange Mystery in the South and North*.
White Wizard ilmestyi alun perin ''The New York Mercury'' -lehdessä vuonna 1858, sittemmin se julkaistiin sekä *Beadle’s Sixpenny Tales* -kirjasten sarjassa vuonna 1862 sekä American Talks -kirjasarjassa vuonna 1869. Hän kirjoitti tarinoita myös *Knickerbocker Magazineen*. Otettuaan kiinni kaksi Kentuckyssa murhasta etsintäkuulutettua Judson lähti Nashvilleen, jossa perusti sensaatiolehti *Ned Buntline's Ownin*. Hän joutui kuitenkin pian pakenemaan New Yorkiin, sillä hänet uhattiin lynkata syytettynä hänen oletetun rakastajattarensa aviomiehen murhasta. Judsonista kerrottiin myös lukuisia muita tarinoita. Hänen väitetään muun muassa selvinneen hirttämisestä elävänä.

Vuonna 1849 Judson johti yhdysvaltalaisen näyttelijän Edwin Forrestin kannattajia Astor Place -mellakassa New Yorkissa ja joutui vuodeksi vankilaan. Vankeuden jälkeen Judsonista tuli yksi Know Nothing -populistipuolueen perustajista. Hän liittyi Yhdysvaltain sisällissodan alkaessa pohjoisvaltioiden armeijaan, mutta hänet erotettiin palveluksesta vuonna 1864 juopottelun vuoksi. Judson tapasi myöhemmin William Frederick Codyn, jolle hän antoi kertomuksissaan nimen ”Buffalo Bill”. Buffalo Bill esiintyi sankarina lukuisissa Judsonin kertomuksissa, ja Judson kirjoitti myös Codysta kertovan näytelmän.  

Judson vietti loppuelämänsä Stamfordissa keskittyen tarinoiden kirjoittamiseen. Hän julkaisi kirjailijanimellä Ned Buntline satoja kertomuksia. Hän kirjoitti myös virsiä ja toimi raittiusliikkeen puhujana. Judson oli parhaiten palkattu 1800-luvun amerikkalaisista kirjailijoista, sillä hänen kerrottiin ansainneen 1860-luvulla jopa 20 000 dollaria vuodessa. Hänen tarinoitaan lienee julkaistu ainakin 400.

## Lähteet
Barlaam ja Josafat

**Barlaam ja Josafat** on hengellinen keskiaikainen romaani, joka kertoo intialaisesta kuninkaanpojasta Josafatista. Hänet käänsi kristityksi kristitty erakko Barlaam. Kertomus on oikeastaan kristitty toisinto buddhalaisesta Siddhartan tarinasta. Kreikkalainen alkuteos on peräisin 600- tai 700-luvulta jaa., ja se on käännetty useille kielille.

Athoksen luostarissa on legendan käsikirjoitus 1200-luvun alusta. Siihen sisältyy osa muinaisranskankielistä käännöstä ja 120-luvulta oleva muokattu versio Aristeideen *[[Apologia (Aristeides)|Apologiasta]]*.

## Lähteet

## Aiheesta muualla

* Marko Lamberg, ”Barlaamin ja Josafatin legenda”. Teoksessa (toim.) Mikko Kauko ym. *Naantalin luostarin kirja*. Helsinki: Suomalaisen Kirjallisuuden Seura, 2017. s. 213.
Asian Le Mans Series -kausi 2019–20

**Asian Le Mans Series -kausi 2019–20** oli Asian Le Mans Series -sarjan 8. kausi, joka alkoi marraskuussa 2019 ja päättyi helmikuussa 2020.

## Kilpailukalenteri
Kaudella ajettiin neljä kilpailua. Kilpailut olivat neljän tunnin pituisia.

## Tulokset

## Lähteet
Siddharta

**Siddharta** ja **Siddhartha** tarkoittavat muun muassa seuraavia

* Siddharta Gautama, buddha
* Siddharta, slovenialainen yhtye
* *[[Siddhartha (Hermann Hessen romaani)|Siddhartha]]*, Hermann Hessen romaani
* *[[Siddhartha (elokuva)|Siddhartha]]*, yhdysvaltalainen draamaelokuva vuodelta 1972
* Siddhartha Mukherjee (s. 1970), amerikanintialainen lääkäri ja tietokirjailija
Johan Erland Hammarén

**Johan Erland Hammarén** (28. joulukuuta 1862 Eura – 20. toukokuuta 1933 Helsinki) oli suomalainen insinööri ja tehtaanjohtaja. Hän rakennutti 1890-luvun lopulla Äänekosken kartonkitehtaan ja toimi tehtaan ensimmäisenä johtajana.

Hammarén pääsi ylioppilaaksi 1880 ja hän valmistui insinööriksi 1885. Hän oli Suomen ensimmäisiä koulutettuja hiomo- ja paperi-insinöörejä ja hankki kokemusta alalta työskentelemällä harjoittelijana tehtaissa Ruotsissa, Venäjällä ja Norjassa. 

Hammarénista tuli Kyröskosken tehtaiden teknillinen johtaja 1887 ja tehtaiden isännöitsijä 1889. Sen jälkeen kun Haapamäki–Jyväskylä-radan rakentaminen aloitettiin, Hammarén alkoi suunnitella kartonkitehtaan perustamista Keiteleen vesistön varrelle. Hän valitsi tehtaan sijoituspaikaksi Äänekosken. Johan Erland Hammarén sekä kauppaneuvos Lars Johan Hammarén ja tämän poika, johtaja Edvin Hammarén, ostivat kartonkitehdasta varten maa- ja vesialueet sekä koskiosuudet vuonna 1895. He perustivat vuonna 1896 *Äänekoski Aktiebolaget*-yhtiön, johon tuli vuonna 1897 osakkaaksi vielä vuorineuvos Gösta Sumelius. Äänekosken tehtaiden rakennustyöt aloitettiin sitten Johan Erland Hammarénin johdolla, ja tehtaat valmistuivat 1898. Hammarén toimi Äänekosken tehtaiden isännöitsijänä ja myös muutti perheineen vuonna 1899 Hämeenkyröstä Äänekoskelle. Hän asui vuosien 1899–1900 tienoilla valmistuneessa sveitsiläistyylisessä hirsitalossa, jossa toimii nykyisin Äänekosken kaupunginmuseo. Äänekosken tehtaiden valmistama kartonki palkittiin jo vuonna 1900 Pariisin maailmannäyttelyssä. Hammarén toimi tehtaiden isännöitsijänä vuoteen 1906, ja tämän jälkeen hän asettui Äänekoskella omistamalleen Taipaleen tilalle viljelemään maata. Myöhemmin hän muutti Lohjalle ja asui siellä omistamassaan Suurniemen kartanossa.

Hammarén toimi kunnallisissa luottamustehtävissä sekä Hämeenkyrössä että Äänekoskella. Hän oli Äänekoskella kunnanvaltuuston jäsenenä, kuntakokouksen ja kunnanvaltuuston puheenjohtajana sekä kuului kunnallisiin lautakuntiin.

Hammarén oli naimisissa 1889–1901 Olga Malmgrenin (1869–1901) kanssa ja vuodesta 1903 Saima Helena Piilosen (s. 1882) kanssa, jonka isä oli maanviljelijä Kalle Piilonen.

## Lähteet
Erlandsson

**Erlandsson** tai **Erlandson** on muun muassa seuraavien henkilöiden sukunimi:

* Adrian Erlandsson (s. 1970), ruotsalainen rumpali
* Daniel Erlandsson (s. 1976), ruotsalainen rumpali
* Elis Erlandsson (1884–1965), ruotsalainen luterilainen pappi ja virsirunoilija
* Eric Erlandson (s. 1963), yhdysvaltalainen muusikko
* Eskil Erlandsson (s. 1957), ruotsalainen poliitikko
* Ingemar Erlandsson (1957–2022), ruotsalainen jalkapalloilija
* Karin Erlandsson (s. 1978), suomalainen toimittaja ja kirjailija
* Ragnar Erlandsson (s. 1941), ahvenanmaalainen poliitikko
Edvin Hammarén

**Johan Edvin Hammarén** (24. elokuuta 1873 Tampere – 2. maaliskuuta 1927 Saltsjöbaden, Ruotsi) oli suomalainen tehtaanjohtaja. Hän oli mukana perustamassa  1890-luvun lopulla Äänekosken kartonkitehdasta ja toimi myöhemmin tehtaan isännöitsijänä.

Edvin Hammarénin vanhemmat olivat kauppaneuvos Lars Johan Hammarén ja Lucy Emma Sharples. Hän pääsi ylioppilaaksi 1890 Hämeenlinnan lyseosta ja tutustui sitten ulkomailla liikealaan.

Edvin Hammarén tuli isänsä puoliksi omistaman Hammarén & Co:n palvelukseen ja ylensi vähitellen prokuristiksi. Hän oli mukana perustamassa yhdessä isänsä ja Kyröskosken tehtaiden isännöitsijän, insinööri Johan Erland Hammarénin kanssa kartonkitehdasta Äänekoskelle. Tätä varten he perustivat vuonna 1896 Äänekoski Osakeyhtiön, johon tuli vuonna 1897 osakkaaksi vielä vuorineuvos Gösta Sumelius. Äänekosken tehtaiden rakennustyöt aloitettiin sitten Johan Erland Hammarénin johdolla, ja tehtaat valmistuivat 1898. Edvin Hammarén toimi myöhemmin tehtaiden isännöitsijänä ja hoiti tätä tehtävää vuoteen 1920 saakka, jolloin joutui luopumaan tehtävästä terveydellisistä syistä. Viimeiset vuotensa Edvin Hammarén vietti pääasiassa ulkomaisissa terveyskylpylöissä. Hän kuoli maaliskuussa 1927 Saltsjöbadenissa Tukholman lähellä.

Edvin Hammarén oli naimisissa vuodesta 1896 Alma Alice Ungernin kanssa.

## Lähteet
Made (täsmennyssivu)

**Made** voi tarkoittaa ainakin seuraavia:

* made, makean veden turskakala
* *[[Made (albumi)|Made]]*, rap-artisti Scarfacen albumi vuodelta 2007
* *[[Karski kaksikko]]* (), Jon Favreaun ohjaama elokuva vuodelta 2001
* Máde, saamelainen miehen etunimi
* Made, sukunimenä:
** Tiit Made (s. 1940), virolainen taloustieteilijä, professori ja poliitikko
Anna-Liisa Ruotsi

**Anna-Liisa Ruotsi** on suomalainen malli, näyttelijä, televisioesiintyjä ja ravintoloitsija. 

Ruotsi kävi Sanelma Vuorteen mallikoulun ja voitti vuonna 1960 Mannekiinikuningatar-kilpailun ja palkintomatkan Pariisiin. Hän oli 1960-luvun käytetyimpiä muotimalleja Suomessa. 

Ruotsi oli yksi kuudesta vakioesiintyjästä Mainostelevision viihdesarjassa *[[Katapultti (televisio-ohjelma)|Katapultti]]* (1971–1972) ja näytteli sitten muutamassa Spede Pasasen tuottamassa elokuvassa. Ruotsi oli toinen vuonna 1984 MTV:llä esitetyn lasten makasiiniohjelman *[[Sunnuntain huviretki]]* juontajista.

Yhdessä Matti Roineen kanssa Ruotsi perusti 1980-luvun lopussa Hangon Itäsataman makasiiniin ravintola Origon, joka jatkaa yhä samalla nimellä omistajanvaihdosten jälkeen. Ruotsi otti vuonna 1995 hoitoonsa Helsingin Kruununhaan ravintola Kirjan yhdessä Pirkko Wasickin kanssa.

## Elokuvia
**[[Täällä alkaa seikkailu]]* (1965) – mannekiini
**[[Vaaksa vaaraa]]* (1965) – 2. mannekiini
**[[Uuno Turhapuro (elokuva)|Uuno Turhapuro]]* (1973) – mökkinaapuri
**[[Viu-hah hah-taja]]* (1974) – Annikki Svärje
**[[Professori Uuno D. G. Turhapuro]]* (1975) – mökkinaapuri
**[[Häpy Endkö? Eli kuinka Uuno Turhapuro sai niin kauniin ja rikkaan vaimon]]* (1977) – mökkinaapuri
**[[Uuno Turhapuro Suomen Tasavallan Herra Presidentti]]* (1992) – mökkinaapuri
**[[Uuno Turhapuro – This Is My Life]]* (2004) – mökkinaapuri

## Lähteet

## Aiheesta muualla
* Anna-Liisa Ruotsi Kari Pulkkisen muotikuvassa 1984, Museovirasto
Kluczbork (kunta)

**Kluczbork** on kaupungin sisältävä maalaiskunta Kluczborkin piirikunnassa Opolen voivodikunnassa Puolassa. Sen väkiluku oli vuoden 2020 lopussa 34&nbsp;788. Kunnan hallintokeskus on Kluczborkin kaupunki.

## Maantiede ja liikenneyhteydet
Kluczborkin kunnan pinta-ala on noin 217&nbsp;neliökilometriä. Se rajoittuu Byczynan, Gorzów Śląskin, Olesnon, Lasowice Wielkien, Murówin ja Wołczynin kuntiin. Sen pinta-alasta noin 71,2&nbsp;% on maatalouskäytössä ja noin 19,1&nbsp;% on metsää. Stobrawa-joki virtaa kunnan alueella.

Kluczborkin kunta jakautuu Kluczborkin kaupunkiin ja seuraaviin 25 kylään:

* Bażany
* Biadacz
* Bąków
* Bogacica
* Bogacka Szklarnia
* Bogdańczowice
* Borkowice
* Czaple Stare
* Czaple Wolne

* Gotartów
* Krasków
* Krzywizna
* Kuniów
* Kujakowice Dolne
* Kujakowice Górne
* Ligota Dolna
* Ligota Górna

* Ligota Zamecka
* Łowkowice
* Maciejów
* Nowa Bogacica
* Smardy Dolne
* Smardy Górne
* Unieszów
* Żabiniec

Valtatiet 11, 42 ja 45 kulkevat Kluczborkin kunnan halki.

## Väestö
Kluczborkin kunnan väestö on pienentynyt viimeisten vuosikymmenten aikana; vielä vuonna 1995 väkiluku oli 39&nbsp;979. Vuoden 2021 joulukuussa 52,1&nbsp;prosenttia kunnan asukkaista oli naisia ja 47,9&nbsp;prosenttia miehiä. Alle 18-vuotiaat muodostivat kunnan väestöstä 15,4&nbsp;prosenttia, työikäiset 60,0&nbsp;prosenttia ja eläkeikäiset 24,6&nbsp;prosenttia. Väestön keski-ikä oli 43,7&nbsp;vuotta. Vuonna 2021 kunnan työttömyysaste oli 6,6&nbsp;prosenttia.

## Lähteet

## Aiheesta muualla

*